इस क्षेत्र में आने वाली समस्याओं के बारे में गौतम कहते हैं कि समस्या व्यापार की हो या व्यक्तिग, व्यक्तिगत रूप से बिज़नेस में आने वाली हो या फिर व्यापार से व्यक्तिगत जीवन में आने वाली हो, समस्याएं तो आती रहती हैं, यह कभी रुकने वाली नहीं हैं। वे अपने संघर्ष के दिनों को याद करते हुए कहते हैं, 'विवाह नहीं हुआ था तो वहाँ की ज़रूरतें नहीं थीं, ऑफिस में रात दिन गुज़ार देते थे, ऑफिस में ही दो तीन दिन कब निकल निकल जाते पता ही नहीं चलता था। काम भी यहीं, खाना भी यहीं, सोना भी यहीं। तीन चार साल वैसे ही बिताए। अब वैसा नहीं होता। घर की जिम्मेदारी भी संभालनी पड़ती है।'